ფონდი ვიკიმედია

ფონდი ვიკიმედია ( Inc., შემოკლებით WMF) — ამერიკული არაკომერციული საქველმოქმედო ორგანიზაცია, რომლის შტაბ-ბინა მდებარეობს აშშ-ში, ქალაქ სან-ფრანცისკოში. იგი მატერიალურად უზრუნველყოფს მთელ რიგ ინტერნეტ-საზოგადოებებს (რომლებიც ქმნიან თავისუფალი გავრცელების ლიტერატურას) და მათში ასრულებენ მმართველის ფუნქციებს. ეს საზოგადოებები მუშაობენ Wiki-ტექნოლოგიაზე, აქედან მომდინარეობს ფონდის სახელწოდებაც (Wiki და Media — მულტიმედიის შემოკლება). ფონდის საქმიანობა ხორციელდება შემოწირულობების საფუძველზე, ხოლო „თავისუფალი“ ლიტერატურის შედგენის საქმეს თავის თავზე იღებენ მოხალისეები მთელი მსოფლიოდან.

ფონდი არის „ვიკის უყვარს ძეგლები“-ის დამფუძნებელი. ფონდი ვიკიმედიის შტაბ-ბინა მდებარეობს აშშ-ის ქალაქ სან-ფრანცისკოში. ვიკიმედიის პროექტები რეგულირდება კალიფორნიის შტატის კანონებით, ხოლო საკუთრივ ორგანიზაცია რეგისტრირებულია ფლორიდის შტატის  კანონით დადგენილი წესით. თავდაპირველად ორგანიზაციის ოფისი სენტ-პიტერსბერგში იყო განთავსებული, ხოლო ქალაქ ტამპაში ჯერ კიდევ არის განთავსებული ორგანიზაციის სერვერები, უფრო მოგვიანებით, აგრეთვე სერვერები განთავსდა ვირჯინიის შტატის ქალაქ ეშბერნში.  

დადგენილების თანახმად, ფონდის მიზანია საგანმანათლებლო კონტენტის შეკრება და განვითარება და მისი ეფექტიანი და გლობალური გავრცელება. ფონდი ვიკიმედიის ოფიციალური გახსნის შესახებ განაცხადა ვიკიპედიის თანადაფუძნებელმა ჯიმი უელსმა 2003 წლის 20 ივნისს, რომელიც მანამდე ვიკიპედიას მართავდა საკუთარი კომპანიის Bomis-ის ეგიდით. ფონდის მუშაობა ფინანსდება ნებაყოფლობითი შემოწირულობებით მთელი მსოფლიოდან. 

ვიკიპედიის წარმატებით წახალისებულმა ფონდის ადმინისტრაციამ თავის მონაწილეებს შესთავაზა შეექმნათ ახალი ვებ-საიტები იმავე პრინციპზე აგებული სხვა საგანმანათლებლო და საცნობარო გამოცემების განვითარებისათვის. ფონდი ვიკიმედია უზრუნველყოფს კრაუდსორსინგის რიგი ვიკი-პროექტის მუშაობას, მათ შორის არიან: Wikipedia, Wiktionary, Wikiquote, Wikibooks, Wikisource, Wikimedia Commons, Wikispecies, Wikinews, Wikiversity, Wikidata, Wikivoyage, Wikimedia Incubator და Meta-Wiki.

ორგანიზაციის მთავარი და წამყვანი პროექტია თავისუფალი ენციკლოპედია ვიკიპედია, რომელიც შედის მსოფლიოს ყველაზე მონახულებადი საიტების ათეულში. პროექტში მსოფლიოს სხვადასხვა ქვეყნებიდან მონაწილეობენ მოხალისეები, რომელთა შედეგად იქმნება „თავისუფალი კონტენტი“ და პროგრამული უზრუნველყოფა, რომელიც თავისუფალი ლიცენზიით ვრცელდება. ფონდის პროექტებთან დაკავშირებული ხალხი ქმნის საზოგადოებრივ ვიკიმედიის მოძრაობას (), რომელიც სხვადასხვა დონეზეა დაკავშირებული თავისუფალი პროგრამული უზრუნველყოფის, თავისუფალი კულტურის, ანტიკოპირაიტის, ღია მონაცემების მოძრაობებთან და სხვა.

 ვიკიმედიის პროექტები 
 50px|Wikibooks logo სახელი: Wikibooksაღწერა: უფასო სახელმძღვანელოებისაიტი:  50px|Wikinews logo სახელი: Wikinewsაღწერა: ახალი ამბებისაიტი:  50px|Wikispecies logo სახელი: Wikispeciesაღწერა: სახეობების ტაქსონომიის კატალოგისაიტი:  50px|Wikidata logo სახელი: Wikidataაღწერა: მონაცემთა ბაზასაიტი:  50px|Wikipedia logo სახელი: Wikipediaაღწერა: ონლაინ ენციკლოპედიასაიტი:  50px|Wikiversity logo სახელი: Wikiversityაღწერა: სასწავლო მასალების რესურსისაიტი:  50px|Wikimedia Commons logo სახელი: Wikimedia Commonsაღწერა: მედიაფაილების საცავისაიტი:  50px|Wikiquote logo სახელი: Wikiquoteაღწერა: ციტატების კოლექციასაიტი:  50px|Wikivoyage logo სახელი: Wikivoyageაღწერა: თავისუფალი გზამკვლევისაიტი:  50px|Wikimedia Meta logo სახელი: Meta-Wikiაღწერა: ვიკიმედიის პროექტების კოორდინაციასაიტი:  50px|Wikisource logo სახელი: Wikisourceაღწერა: თავისუფალი ბიბლიოთეკასაიტი:  50px|Wiktionary logo სახელი: Wiktionaryაღწერა: ლექსიკონი და თეზაურუსისაიტი: 

 რესურსები ინტერნეტში 


 ვიკიმედიის ბლოგი.
 ვიკიმედია freenode-ზე, irc.freenode.net

სქოლიო

კატეგორია:ვიკიპედია
კატეგორია:საზოგადოების გვერდები